- Hindi News
- National
- चंद्रपुरा के युवक ने स्टेशन के सामने प्लॉट दिखाकर, बेचने के नाम पर ठगे लोगों से लाखों रुपए
चंद्रपुरा के युवक ने स्टेशन के सामने प्लॉट दिखाकर, बेचने के नाम पर ठगे लोगों से लाखों रुपए
रेलवे स्टेशन के पास प्लॉट बेचने के नाम पर चंद्रपुरा गांव के युवक ने शहर के लोगों से लाखों रुपए एडवांस के तौर पर ले लिए। इन क्रेताओं ने प्लॉट रजिष्ट्री की बात की तो युवक ने बताया कि यह जमीन उसके पिता के नाम है। इसलिए रजिष्ट्री नहीं हो सकती। इन लोगों ने अपने रुपए मांगे तो युवक ने रुपए के बदले में बैंक का चेक दिए और शहर से गायब हो गया। जिन लोगों को बैंक के चेक दिए गए। अब वे एक-एक करके बाउंस हो रहे हैं। सीताराम कॉलोनी के क्रेता ने चेक बाउंस होने पर अपने वकील के माध्यम से नोटिस जारी किया है।
चंद्रपुरा गांव के राजकुमार पिता गोकुल अहिरवार उर्फ मिस्त्री ने रेलवे स्टेशन के सामने की साढ़े चार एकड़ जमीन के प्लॉट दिखाकर पन्ना रोड के हरेंद्र राहुल से 40 वाई 100 के प्लॉट के बदले दो किस्तों में 17 लाख रुपए लिए। इसी प्रकार सीताराम कॉलोनी के प्रवीण पाठक से साढ़े 3 लाख रुपए, नीरज मिश्रा से 6 लाख रुपए और दिनेश सिंह से साढ़े 3 लाख रुपए लिए। इल लोगों ने रुपए देने के चार माह बाद प्लाॅट की रजिष्ट्री कराने के लिए कहा तो पिता के नाम पर जमीन होने की बात कहते हुए राजकुमार अहिरवार ने रजिष्ट्री न हो पाने की बात कही। इन लोगों ने युवक से अपने रुपए वापस करने के लिए कहा तो युवक ने इन सभी लोगों को आईडीबीआई के खाते की चेक अपने हस्ताक्षर बदलकर दे दी।
प|ी ने दर्ज कराई गुमने की शिकायत
सीताराम कॉलोनी के प्रवीण पाठक ने पंजाब बैंक के अपने खाते में चेक दिया तो चेक बाउंस हो गया। इसके बाद उन्होंने 27 फरवारी को अपने एडवोकेट शिव प्रताप सिंह के माध्यम से नोटिस भिजवाया। रुपए देने की बात कही। इसी प्रकार पन्ना रोड के हरेंद्र राहुल ने 7 लाख रुपए का चेक बैंक में क्लियरेंश के लिए जमा किया तो वह भी बाउंस हो गया। अब यह सभी लोग युवक को तलाश रहे हैं। दूसरी ओर राजकुमार की प|ी राजकुमारी अहिरवार ने सिविल लाइन थाना में 20 फरवरी को अपनी गुमशुदगी की शिकायत दर्ज कराकर गायब हो गया है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva